Nurmala Kartini Sjahrir

Dr. Nurmala Kartini Sjahrir (wastan daweg embas: Kartini boru Panjaitan; embas ring tanggal masehi 1 Februari warsa 1950), maka silih tunggil doktor ring widang antropologi, manggala Asosiasi Antropologi Indonesia, mantan manggala umum Partai Perjuangan Indonesia Baru, lan pinaka kurenan (alm) Dr. Sjahrir, ibun Pandu Patria Sjahrir lan arin saking bapak Luhut Binsar Panjaitan.

 Pakaryan Sarahina 
Okan kapertama saking pasangan (alm) Bonar Pandjaitan (Osi Paulina) lan (alm) Siti Frida Br. Naiborhu saking Huta Parranggitingan, Kartini daweg bajang pinaka penggemar olahraga, lan kacatet dane pernah nyarengin pacentokan renang antar provinsi warsa 1959, dados pamilet ring cabang renang PON V, warsa 1960. dane mangkin dados Pengurus PRSI (Persatuan Renang Seluruh Indonesia) Hubungan Luar Negeri. dane taler pinaka arin saking dane bapak Luhut Binsar Pandjaitan.

Ring tanggal 8 Desember warsa 1979, Kartini malaki rabi sareng Dr. Sjahrir (angga Dewan Pertimbangan Presiden widang Ekonomi periode 2007-2009). Pasangan puniki maduwe putra, Pandu Patria Sjahrir sane sampun sida muputang studi masternyane ring Stanford University, California, taler siki pianak istri, Gita Rusmida Sjahrir sane taler sampun muputang studi masternyane ring widang ekonomi ring Wharton School of the University of Pennsylvania, maka kalih ring Amerika Serikat. Makekalih okannyane embas ring Boston, AS daweg ibu Kartini lan bapak Sjahrir muputang studi doktoral-nyane irika.

Kartini lulus Sarjana Antropologi saking Universitas Indonesia warsa 1976. daweg dados mahasiswa ring Universitas Indonesia pernah dados manggala Mahasiswa Pencinta Alam (Mapala) UI. Ring warsa 1974-1975, menempuh pendidikan S2 ring Boston University-Amerika lan molihang gelar Master warsa 1981. Warsa 1982 lulus ujian kandidat Doktor S3. Warsa 1983, mawali ka Jakarta, makarya pinaka dosen S1 Antropologi di Universitas Indonesia, lan pinaka Chief Editor ring penerbitan buku Yayasan Obor Indonesia (1983-1986). Lianan ring punika taler dados peneliti bidang sosial-ekonomi ring CPIS (Center for Policy and Implementation Studies) sane bekerja sama sareng Harvard University lan berafiliasi sareng Departemen Keuangan Republik Indonesia (1986-1992). Ring warsa 1988, Kartini Sjahrir mawali ka Boston muputang doktoral-nyane, lan warsa 1990 kaumumang lulus. Disertasinyane sampun kabukuang olih PT. Grafiti Press warsa 1995 antuk murda: "Pasar Tenaga Kerja Indonesia: Kasus Sektor Konstruksi". Kantos mangkin dane kacatet pinaka pengajar nenten tetep ring program pasca-sarjana Universitas Indonesia.

 Karier 
Saking warsa 1993 kantos mangkin, Kartini akeh wenten ring widang kerja sosial lan politik. dane pinaka Manggala Umum Asosiasi Antropologi Indonesia (AAI). Manggala Yayasan Kebun Binatang Ragunan, Sane ngadegang Suara Ibu Peduli (SIP – Gerakan nasional perempuan untuk reformasi), Manggala Yayasan Rumah Ibu (sane mananganin wicara-wicara kakerasan ring kulawarga), Chief Editor majalah ekonomi-politik "Jurnal", Manggala Yayasan Lingkungan Sejahtera (Yasalira) sane memusatang perhatian ring soal-soal lingkungan idup, taler silih tunggil pemrakarsa kaadegang Perhimpunan Indonesia Baru (PIB) lan ngawentuk partai politik.

Kartini taler pernah ngajabat maka manggala Umum Partai Perjuangan Indonesia Baru (Partai PIB) periode 2007-2011. Pagentosan Manggala Umum Partai PIB saking Dr Sjahrir ka rabinnyane puniki kamargiang antuk demokratis manut ring AD/ART partai, saking Kongres Luar Biasa (KLB) Partai PIB ring tanggal 2 Juni 2007 sane lintang. Maka silih tunggil anak eluh, Kartini nyoba ngaturang warna anyar ring Partai PIB. Silih tunggilnyane antuk lebih memberdayaang para anak istri. Sakadi kapengurusan pusat partai PIB sane kadominasiang olih para anak istri. Partai PIB, san mangkin sampun magentos aran dados Partai Kedaulatan Indonesia Baru (PKBIB), mangkin kamanggalain olih Yenny Wahid, okan mantan Presiden RI (alm) Abdurrahman Wahid.

Ring tanggal 10 Agustus 2010, Kartini kalantik olih Presiden Susilo Bambang Yudhoyono manados Duta Besar RI majeng Republik Argentina marangkap Republik Paraguay lan Republik Uruguay, berkedudukan ring Buenos Aires.

Ring tanggal 15 September 2014 ring Palacio San Martin-Kementerian Luar Negeri Republik Argentina ring Buenos Aires, Pemerintah Argentina menyerahang medali kehormatan “Order de Mayo el Merito en el Grado Gran Cruz” ring dane maka Duta Besar RI majeng ring Republik Argentina, Republik Paraguay lan Republik Oriental Uruguay. “Medal of Honor” puniki kapertamanyane kasukserahang ring Kepala Perwakilan Indonesia ring Argentina saking kabuka hubungan makakalih negara 58 tiban sane lintang.

dane taler ngajabat maka Komisaris Independen majeng ring Siloam Hospitals. Dane taler ngajabat maka pembina majeng ring Yayasan Doktor Sjahir.

 Daftar Pustaka